Віленская вобласць

Віленская вобласць — адміністрацыйна-тэрытарыяльная адзінка Літоўскай ССР, якая існавала ў 1950—1953 гадах. Адміністрацыйны цэнтр — горад Вільня.

Віленская вобласць (разам з трыма іншымі абласцямі рэспублікі) была ўтворана 20 чэрвеня 1950 года ў ходзе эксперыменту па ўвядзенні абласнога дзялення ўнутры саюзных рэспублік Прыбалтыкі. Віленская вобласць размяшчалася ва ўсходняй і паўднёва-ўсходняй частках Літвы. Праз тры гады эксперымент быў прызнаны няўдалым, і вобласць скасавалі (Указам Прэзідыума Вярхоўнага Савета СССР ад 28 мая 1953 года).

Вобласць была падзелена на 24 раёны:
 Анікшчэйскі
 Варэнскі
 Віевіскі
 Віленскі
 Даўгайскі
 Друскінінкайскі
 Дукштаскі
 Дусятаскі
 Зарасайскі
 Ігналінскі
 Каварскаскі
 Малетайскі
 Наўёйска-Вільняўскі
 Нямянчынеўскі
 Пабрадзеўскі
 Смелейскі
 Тракайскі
 Укмяргскі
 Уцянскі
 Шальчынінкайскі
 Швянчонелейскі
 Швянчонскі
 Шырвінтаскі
 Эйшышкескі

Катэгорыя:З’явіліся ў 1950 годзе
Катэгорыя:Зніклі ў 1953 годзе
Катэгорыя:Былыя вобласці
Катэгорыя:Літоўская ССР
Катэгорыя:Гісторыя Літвы